Walter Besant
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1800-tallet
Walter Besant var en britisk forfatter. Han var meget interessert i arkeologi, noe som førte til at han i sine siste år skrev en rekke verker om Londons historie.
I samarbeid med James Rice skrev han populære romaner som forener fantasi med virkelighetsskildring, for eksempel Ready-Money Mortiboy (1872) og The Golden Butterfly (1876). All Sorts and Conditions of Men (1882), en fortelling fra Londons fattigkvarterer, gav støtet til oppførelsen av et såkalt People's Palace på østkanten. Også i andre bøker gjorde han seg til talsmann for sosiale reformer.Det skyldes vesentlig Besants arbeid at den internasjonale forfatterforening ble dannet i 1884 til beskyttelse av litterær eiendomsrett og han var formann fra grunnleggelsen til 1892. Hans Autobiography utkom i 1902. Les mer i Store norske leksikon Storbritannias litteratur